Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6127

(2) A tízéves átmeneti időszak során a Portugália esetében ily módon rögzített árat minden évben az egyes gazdasági évek kezdetén a közös ár szintjével hangolják össze a következő eljárásoknak megfelelően: – Az „acquis communautaire” helyesbítésének hatálybalépéséig Portugáliában az árat az ezen ár és a közös ár közötti eredeti eltérés egyhuszadával igazítják ki minden évben. – Az „acquis communautaire” helyesbítésének hatálybalépésétől kezdve Portugáliában az árat az összehangolás érdekében történő egyes lépések előtt alkalmazandó, az e tagállamban érvényes ár és a közös ár közötti különbséggel helyesbítik, amelyet az átmeneti intézkedések alkalmazási időszakának végéig még hátralévő gazdasági évek számával osztanak el; az e számításból keletkező árat arányosan igazítják a következő gazdasági évre vonatkozó közös ár változásához.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes